Gudrun Wolan

Gudrun Wolan (født 14. februar 1912, død 31. oktober 1998), var en norsk pioner innen modernisering av sykepleierutdannelsen under mottoet tradisjon og fornyelse.

Liv og virke 
Wolan var rektor ved forløperen til dagens sykepleieutdannelse på studiested Kjeller, (Røde Kors sykepleieskole i Oslo og Akershus ved Ahus) fra 1961 til 1977. Hun bygget opp skolen på en forbilledlig måte, og var en faglig og dyktig visjonær som nøt stor respekt blant studenter og ansatte. Hennes arbeid med ny nasjonal skoleplan fra 1973 ble etter hvert innført på alle landets sykepleierutdanninger. Den nye skoleplanen førte til at elever på sykepleie ble sett på lik linje som andre studenter i høyere utdanning. Studentene fikk studentstatus med semesterordning og studiesosiale vilkår og var ikke lenger elever og arbeidsressurser ved sykehusene. 

Wolan ble tildelt Kongens fortjenstmedalje i gull i 1977.

Ettermæle 
I 2018 ble et auditorium ved Oslomet – storbyuniversitetet gitt navnet Gudrun Wolans auditorium.

Referanser 

Kongens fortjenstmedalje i gull